Verizon Communications

**Verizon Communications Inc.** er et amerikansk teleselskap som utgjør en del av Dow Jones Industrial Average. Historien startet i 1983 som Bell Atlantic (basert i Philadelphia), som ble skapt ved at AT&T ble delt i syv regionale teleskaper, for å unngå kartelldannelse. I 1997 kjøpte Bell Atlantic opp et annet regionalt teleselskap, NYNEX, med base i New York City. I 2000 kjøpte det også opp det tidligere uavhengige teleselskapet GTE og innførte navnet Verizon, et sammensatt ord av *[[veritas]]* og ''horizon''. Selskapets hovedsete er i Verizon Building i New York. Selskapet er USAs nest største teleselskap (etter AT&T) målt i omsetning, som i 2010 var på 111 milliarder dollar. Det var 188&nbsp;200 ansatte i selskapet i 2012.

## Historie
Verizon er grunnlagt som Bell Atlantic Corporation. Det var ett av i alt syv «*Baby Bells*» som ble skapt som et resultat av kartelldommen mot American Telephone & Telegraph Company. Bell Atlantic syv Bell-selskaper fra AT&T etter karteldommen. Bell Atlantics opprinnelig overtagne selskaper inkluderer:
* The Bell Telephone Company of Pennsylvania
* New Jersey Bell Telephone Company
* The Diamond State Telephone Company
* The Chesapeake and Potomac Telephone Company
* The Chesapeake and Potomac Telephone Company of Maryland
* The Chesapeake and Potomac Telephone Company of Virginia
* The Chesapeake and Potomac Telephone Company of West Virginia

Bell Atlantic opererte opprinnelig i delstatene New Jersey, Pennsylvania, Delaware, Maryland, Vest-Virginia og Virginia samt i Washington, DC.

I 1994 ble Bell Atlantic det første regionale Bell-selskap som droppet de originale navn på sine regionale driftsselskaper.

I 1996 ble Bell Atlantic fusjonert med NYNEX. I forbindelse med sammenslåingen ble hovedsetet flyttet fra Philadelphia til New York City.

Forut for fusjonen med GTE ble Bell Atlantic handlet på New York Stock Exchange under *BEL*-symbolet.

### Skapelsen av ''Verizon Wireless'' og oppkjøpet av GTE
21. september 1999 kunngjorde Bell Atlantic og britiske Vodafone AirTouch Plc (nå Vodafone Group Plc) at det var blitt enighet om å skape et nytt landsdekkende mobilselskap med felles varemerke og teknologi. Det nye mobilselskap Verizon Wireless ble etablert 4. april 2000.

Bell Atlantic overtok GTE den 30. juni 2000 og skiftet navn til Verizon Communications Inc. Det var en av de største fusjoner i USAs historie. Den var et resultat av en fusjonsavtale fra 27. juli 1998.

Bell Atlantic–GTE sammenslåingen kostet mere enn 52 milliarder dollar. Dermed ble Verizon Wireless USAs største mobilselskap, en posisjon selskapet fastholdt inntil 2004, da Cingular Wireless fusjonerte med AT&T Wireless. I 2011 er Verizon Wireless igjen USAs største mobilselskap.

Verizons aksjer ble en del av Dow Jones Industrial Average 8. april 2004. Verizon drev 140,3 millioner fastnettelefonforbindelser og hadde mere enn 250&nbsp;000 ansatte.

I 2004 solgte Verizon sin 20,5 prosents eierandel i canadiske Telus.

### Oppkjøpet av MCI
14. februar 2005 overtages MCI Inc., tidligere WorldCom og 6. januar 2006 er MCI blitt innarbeidet i konsernet med navnet Verizon Business.

Verizon med MCI var det største teleselskapet i USA med en årlig omsetning på 75,11 milliarder dollar. En posisjon som selskapet bevarte inntil AT&T oppkjøpte BellSouth, AT&T som i dag er både USAs og verdens største teleselskap.

## Datterselskaper

Som et resultat av tallrike oppkjøp og frasalg driver Verizon i 2011 fastnettforbindelser i 11 delstater og Washington, DC, gjennom følgende datterselskaper:
* GTE Southwest, Inc.&nbsp;– Texas
* Verizon California, Inc. – California
* Verizon Delaware LLC- Delaware
* Verizon Florida LLC – Florida
* Verizon Maryland, Inc. – Maryland
* Verizon New England, Inc. – Massachusetts og Rhode Island
* Verizon New Jersey, Inc. – New Jersey
* Verizon New York, Inc. New York og sydvestlige Connecticut
* Verizon North LLC – Pennsylvania
* Verizon Pennsylvania, Inc. – Pennsylvania
* Verizon South, Inc.&nbsp;– Virginia
* Verizon Virginia, Inc. – Virginia
* Verizon Washington, D.C., Inc. – Washington, DC

## Referanser


## Eksterne lenker
*